|  |  |  |  |
| --- | --- | --- | --- |
| coat | **REPUBLIC OF BULGARIA****NOVI PAZAR MUNICIPALITY**Mayor’s phone:+ 359 + 0537 /2 3466 Fax:: + 359 + 0537 / 2 40 10 Fax: +359+0537/95530  http://novipazar.acstre.comE-mail: npazar@icon.bgnovipazar@novipazar.bg | **РЕПУБЛИКА БЪЛГАРИЯ****ОБЩИНА НОВИ ПАЗАР**КМЕТ телефон:+359 + 0537 /2 3466Факс: + 359 + 0537 /2 40 10Факс:+359+0537/95530Зам кмет :телефон +359 + 0537 /95523 +359 + 0537 /95525 | gerb zeleno jalt |
| **Община Нови пазар е сертифицирана по ISO 9001:2015** |

**ПРОЕКТ!**

**ЧРЕЗ**

**ПРЕДСЕДАТЕЛЯ НА**

**ОБЩИНСКИ СЪВЕТ – НОВИ ПАЗАР**

**ДО**

**ОБЩИНСКИ СЪВЕТ НОВИ ПАЗАР**

**Д О К Л А Д**

**от**

**ГЕОРГИ САШЕВ ГЕОРГИЕВ**

**КМЕТ НА ОБЩИНА НОВИ ПАЗАР**

**ОТНОСНО:** Одобряване на план-сметка за необходимите разходи по чл. 66, ал. 1 от ЗМДТ през 2021 год. и определяне размера на такса битови отпадъци за населените места на територията на община Нови пазар през 2021 год.

 **УВАЖАЕМИ Г-Н ПРЕДСЕДАТЕЛ,**

 **УВАЖАЕМИ ОБЩИНСКИ СЪВЕТНИЦИ,**

В изпълнение на чл. 66, ал. 3 от Закона за местните данъци и такси (ЗМДТ) Общински съвет ежегодно одобрява годишна план-сметка, включваща необходимите разходи за:

а) събиране на битовите отпадъци и транспортирането им до инсталации и съоръжения за третирането им, както и за осигуряване на съдове за събиране на битови отпадъци;

б) третиране на битови отпадъци, необхванати в управлението на масово разпространените отпадъци, както и проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци;

в) поддържане на чистотата на уличните платна, площадите алеите, парковите и другите територии от населените места и селищните образувания в общината, предназначени за обществено ползване.

Предложената на Вашето внимание план-сметка е съставена въз основа на следните раздели на разходната част:

**1. Събиране на битовите отпадъци и транспортирането им да инсталации и съоръжения за третирането им.**

Събирането и транспортирането на битови неопасни отпадъци от населените места на община Нови пазар, генерирани от домакинствата, социални и обществени сгради, търговски обекти, обекти за отдих и забавления, заведения за обществено хранене до инсталацията за предварително третиране (сепариране) се изпълнява чрез сключен договор с избран изпълнител по реда на Закона за обществените поръчки (ЗОП). Съгласно изпълнените курсове на дейности по събиране и транспортиране на битови отпадъци от населените места на територията на община Нови пазар до инсталация на предварително третиране през 2021г. са заложени разходи в размер на 323 472,00 лв.

**2. Третиране на битови отпадъци, необхванати в управлението на масово разпространените отпадъци, както и проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци.**

В тази дейност са включени разходи за:

**2.1.** **Разходи за предварително третиране (сортиране) на смесени битови отпадъци.**

 Съгласно определена пределна цена при отсортиране на от 25,01 % до 30,00 % годни за рециклиране отпадъчни материали, включващи най – малко хартия и картон, метал, пластмаса и стъкло, спрямо постъпващото на „вход“ на инсталацията общо тегловно количество битови отпадъци, доставено от общините, заложена в документацията за обществена поръчка с предмет**:** „Предоставяне на услуги на общините Шумен, Нови пазар, Велики Преслав, Каспичан и Смядово по предварително третиране (сортиране) на смесени битови отпадъци” и количествата смесени битови отпадъци от териториите на община Нови пазар, преминали през предварително третиране, предложеният прогнозен разход за дейността за 2021 год. е 107 283,00 лв.

**2.2.** **Разходи за депониране на смесени битови отпадъци след сепариране.**

Съгласно представен анализ на разходите за поддържане на Регионално депо за неопасни отпадъци, кв. „Дивдядово” през 2021 год. и проект на Решение на Регионалното сдружение за управление на отпадъците на общините от област Шумен, за 2021г. е определена цена за депониране на 1 тон отпадък в размер на 24,98 лв. без ДДС. Планираме през 2021 год. за депониране на битови отпадъци годишен разход 106 206,00 лв.

**2.3.** За обезпеченията по чл. 60 от Закона за управление на отпадъците, които са в размер на 1,15 лв./тон депониран отпадък и за отчисленията по чл. 64 от Закона за управление на отпадъците, които съгласно Наредба № 7/19.12.2013г. за реда и начина за изчисляване на размера на обезпеченията и отчисленията, изискани при депониране на отпадъци през 2021 год. са с единична цена 82,00 лв. за тон депониран отпадък планувания разход на община Нови пазар съгласно депонираните количества за 2021 год. е в размер на 332 491,00 лв.

**3. Поддържане на чистотата на уличните платна, площадите, алеите, парковите и други територии от населените места и селищните образувания в общината, предназначени за обществено ползване.**

За 2021 год. се планират разходи за почистване на улици, площади, алеи, обособени детски площадки, паркове, гробищни паркове – метене, събиране, извозване на отпадъците в размер на 309 815,00 лв.

**4. За осигуряване на съдове за съхраняване на битовите отпадъци** предлагаме разход в размер на 26 200,00 лв.

**5. Планирани приходи.**

Планираните приходи за 2021 год. са в размер на 990 000,00 лв., като те са сформирани от облога по подадени данъчни декларации на физически и юридически лица и очакваните постъпления от недобори за предходни години.

Съгласно ЗМДТ, определени категории лица са освободени от заплащането на такса битови отпадъци. За компенсиране от намалената такса битови отпадъци е предложена сумата от 20 153,00 лв.

Разликата от 295 533,00 лв. между разходите по план-сметката и планираният приход е за сметка на други общински приходи, съгласно чл.8, ал.3 и ал.4 от ЗМДТ.

**6. Размер и основа на Такса за битовите отпадъци за 2021г.**

Одобряването на изготвената план-сметка е част от производството по определянето на ТБО от общински съвет за всяка календарна година. Съгласно чл. 15 от Наредбата за определянето и администрирането на местните такси и цени на услугите в община Нови пазар, таксата за битови отпадъци се определя в годишен размер за всяко населено място с решение на общински съвет, въз основа на одобрена план-сметка.

Таксата битови отпадъци се заплаща за услугите по събирането, извозването и обезвреждането в депа или други съоръжения на битовите отпадъци, както и за поддържането на чистотата на териториите за обществено ползване в населените места. Размерът на таксата се определя в съответствие с необходимите разходи за всяка една от изброените услуги.

Съгласно чл. 67, ал. 1 от ЗМДТ количеството битови отпадъци е водеща основа, за определяне на размера на таксата за битови отпадъци. Когато съществуват обективно обстоятелства, които възпрепятстват този принцип, общинския съвет може да приеме други основи, на база на които да се определя размера на таксата. Към настоящия момент не е налична база и методология за определяне на размера на такса битови отпадъци въз основа на количеството им.

При действащата на територията на община Нови пазар система за събиране на отпадъци, точното отчитане на генерирания обем отпадък от всяко домакинство или лице е възможно само в случаите, когато съдовете за отпадъци са персонални за всяко домакинство. Сметосъбирането на населението в общината е организирано чрез съдове за групово ползване. В конкретни точки на територията на населеното място са разположени определен брой съдове, които се ползват от домакинствата в района. При групово ползване на съдовете за смет освен домакинствата, същите се ползват и от стопани на офиси, магазини и др. нежилищни имоти. При това положение, тъй като не може да бъде определен обема на генерираните отпадъци от отделния ползвател, предлагам за 2021 год. да се запази облагаемата основа и промили, приети с Решение 586 по Протокол № 45 от 19.12.2014 година на Общински съвет - Нови пазар размера на такса битови отпадъци да не бъде променян.

Във връзка с гореизложеното, на основание чл. 21, ал. 1, т. 7 и чл. 21, ал. 2 от Закона за местното самоуправление и местната администрация, във връзка с чл. 6, ал. 1, б. „а”, чл. 62, чл. 66, ал. 1 от Закона за местните данъци и такси и чл. 15 от Наредба за определянето и администрирането на местните такси и цени на услугите в община Нови пазар, предлагам Общински съвет - Нови пазар да вземе следното:

Р Е Ш Е Н И Е:

1. Одобрява ПЛАН-СМЕТКАТА за разходите по сметосъбирането и сметоизвозването, обезвреждането на битовите отпадъци в депа или други съоръжения и чистотата на териториите за обществено ползване през 2021 год. в размер на 1 305 686 лв. /Един милион двеста и осемдесет хиляди седемдесет и четири лева/, съгласно Приложение №1.
2. Определя такса битови отпадъци през 2021 год., за населените места на територията на община Нови пазар в размери, приети с Решение № 586/19.12.2014 год. на Общински съвет – Нови пазар.

ГЕОРГИ ГЕОРГИЕВ

КМЕТ НА ОБЩИНА НОВИ ПАЗАР

Съгласувал:

Калоян Хинчев

Секретар на община Нови пазар

Проверил:

Борислав Георгиев

Главен юрисконсулт

Изготвили:

Нели Куцарова

Директор дирекция „МДТ”

Петя Атанасова

Началник отдел „ТСУ, ЕЗ и ППОСЕОС”